19.1.2023
ET
Euroopa Liidu Teataja
L 17/85
(5)
Avalikkusele kättesaadava teabe põhjal kiitsid pädevad riiklikud asutused tehingu heaks (5) ja seejärel see viidi lõpule (6).
(6)
Meide Group tegeleb muu hulgas asjaomase toote tootmise ja müügiga.
Lisaks tegeleb ta oma ja kolmandate isikute toodete impordi ja ekspordiga (7).
Äriühingu Meide Group poolt Hiina RVst liitu eksporditud asjaomase toote suhtes kohaldatakse rakendusmäärusega (EL) 2019/1259 kehtestatud dumpinguvastaseid meetmeid.
(7)
Meide Group ja Jinan Meide on omavahel seotud äriühingud.
(8)
Seetõttu leidis komisjon, et tehingu lõpuleviimise tõttu tuleks asjaomaseid TARICi koode muuta, et importi saaks paremini jälgida.
Selle põhjuseid on selgitatud allpool.
(9)
Asjaomane toode kuulub praegu kombineeritud nomenklatuuri (CN) koodi ex 7307 19 10 (TARICi koodid 7307 19 10 10 ja 7307 19 10 20) alla.
(10)
Lisaks TARICi koodidele, mille suhtes meetmeid kohaldatakse, hõlmab mitmeid tooteid ka TARICi jääkkood 7307 19 10 90, sealhulgas kahte toodet, mis asjaomase toote määratluse kohaselt asjaomaste toodete hulka ei kuulu (ISO DIN 13 kohaste meeterkeermetega surveliitmike põhidetailid ning tempermalmist keermestatud ümmargused kaaneta harukarbid), ja valatud keermestamata toruliitmikke.
(11)
Keermestamine on asjaomase toote valmistamise viimane etapp.
Seega võib valatud keermestamata toruliitmikke ja valatud toruliitmike pooltooteid importida liitu TARICi jääkkoodi all, mille suhtes dumpinguvastaseid meetmeid ei kohaldata.
Neid tooteid saaks keermestada liidus.
(12)
Komisjon leidis, et praegune TARICi koodide liigendus ei võimalda saada piisavalt andmeid valatud keermestamata toruliitmike Hiina RVst pärit impordivoogude jälgimiseks, kuna koos nendega kuulub TARICi jääkkoodi 7307 19 10 90 alla liiga palju tooteid.
(13)
Seepärast tuleks CN-koodi ex 7307 19 10 alla kuuluvate TARICi koodide liigendust muuta ning jagada need keermestatud toodeteks (TARICi koodid 7307 19 10 03, 7307 19 10 05, 7307 19 10 10, 7307 19 10 13, 7307 19 10 20, 7307 19 10 30) ja keermestamata toodeteks (TARICi koodid 7307 19 10 35, 7307 19 10 40, 7307 19 10 45).
Nii keermestatud kui ka keermestamata toodetele tuleks anda TARICi kood vastavalt sellele, kas need on valmistatud tempermalmist (TARICi koodid 7307 19 10 10 ja 7307 19 10 35), keragrafiitmalmist (TARICi koodid 7307 19 10 20 ja 7307 19 10 40) või mõnest muust materjalist (TARICi koodid 7307 19 10 30 ja 7307 19 10 45).
Lisaks tuleks anda uued eraldi TARICi tootekoodid nendele tempermalmist ja keragrafiitmalmist keermestatud toruliitmikele, mis on asjaomase toote määratlusest sõnaselgelt välja jäetud, nimelt tempermalmist valatud, ISO DIN 13 kohaste meeterkeermetega surveliitmike põhidetailidele (TARICi kood 7307 19 10 03), tempermalmist keermestatud ümmargustele kaaneta harukarpidele (TARICi kood 7307 19 10 05) ja keragrafiitmalmist, ISO DIN 13 kohaste meeterkeermetega surveliitmike põhidetailidele (TARICi kood 7307 19 10 13).
(14)
TARICi koodid, mille suhtes meetmeid kohaldatakse – TARICi koodid 7307 19 10 10 ja 7307 19 10 20 – jäävad samaks, kuid nende kirjeldusse tuleks kanda „muud“, et tagada kooskõla TARICi liigendusega.
(5) Vt https://uokik.gov.pl/news.php?news_id=17989 ja 16. märtsi 2022. aasta otsus DKK-83/2022, kättesaadav aadressil https://uokik. gov.pl/koncentracje.php?news_id=17397.
(6) Vt Orbise M&A andmebaas ja https://globallegalchronicle.com/meide-groups-acquisition-of-odlewnia-zawiercie/.
(7) Vt eespool osutatud otsus DKK-83/2022.